โผล่บิ๊กล็อต CPNREIT เฉียด 3 พันลบ. จับตา “ซีพีเอ็น โคราช” โยนหุ้นยกพอร์ต
โผล่บิ๊กล็อต CPNREIT มูลค่า 2.75 พันลบ. จับตา “ซีพีเอ็น โคราช” โยนหุ้นยกพอร์ต
โผล่บิ๊กล็อต CPNREIT มูลค่า 2.75 พันลบ. จับตา “ซีพีเอ็น โคราช” โยนหุ้นยกพอร์ต
7 ก.ค. 2564

ผู้สื่อข่าวรายงานว่า วันนี้ (7 ก.ค.) มีรายการสรุปซื้อขายกระดานรายใหญ่ (Big lot) ของทรัสต์เพื่อการลงทุนในสิทธิการเช่าอสังหาริมทรัพย์ CPN รีเทล โกรท หรือ CPNREIT จำนวน 1 รายการ ปริมาณ 115,892,862  หุ้น มูลค่ารวม 2.75 พันล้านบาท ราคาเฉลี่ย 23.70 บาทต่อหุ้น
โดยราคาหุ้น CPNREIT ปิดตลาดวันนี้ทรงตัวจากวันก่อนหน้าที่ระดับ 20.80 บาท สูงสุดที่ 20.90 บาท ต่ำสุดที่ 20.50 บาท มูลค่าซื้อขายที่ 2.78 พันล้านบาท
ทั้งนี้จากการตรวจสอบโครงสร้างผู้ถือหุนใหญ่ CPNREIT พบว่า บริษัท ซีพีเอ็น โคราช จำกัด เป็นผู้ถือครองหุ้นในสัดส่วนเท่ากับขนาดของรายการบิ๊กล็อตดังกล่าว โดย บริษัท ซีพีเอ็น โคราช จำกัด ถือครองหุ้น CPNREIT จำนวน 115,892,862  หุ้น คิดเป็น 4.51% ดังนั้น จึงเป็นที่น่าจับตาว่า รายการบิ๊กล็อตดังกล่าว บริษัท ซีพีเอ็น โคราช จำกัด เป็นผู้ทำรายการหรือไม่?
โครงสร้างผู้ถือหุ้น CPNREIT
ที่มา : ตลท. (ภาพรวมข้อมูลผู้ถือหุ้น ณ วันที่ 27/05/2564)